– – – – – – – – – – – – – – – – – – – – – Vorder e. leve her meister, zo lopen tho Revall imglicken oick hir thor Narve de tidinge, dath de Sweden vaste thomaken und gedencken mith dem ersten apen wather in de Narweke tho wesende, umb dath nige Russche slodt tho forsokende und Watlande tho schedigende, und offte dan de Swedenn up unse zide tredenn ofte gedrungen wordenn, und offte ze begerdenn in de stadt tho gande, und offte ber offte vitalie begerdenn tho kopende, szo is mine demodige bede, jwer erw:t mi duisses en antwordt benalen wille, wu ick mi darinne hebben schall, dar ick mi dan gerne na richten wil. – – – – – – – – – – – – – – – – – – – – – – – Vorder e. leve her meister, zo lopen hir ock de thidinge, dath de Plestkovrs mith sampt denn Nougarders vaste vele volk uitferdigen, unnd men secht, ze willenn mith dem ersten vor Wiborch und willent boleggenn tho wather und tho lande. Aldus geith dath gesegge; bsunder wes hiranne is, mach menn hirnegest irfarenn. Sunderlinges zo lopen hir geine warhaftige thidinge etc. Gegeven thor Narwe am fridage na Jubilate anno m°xcvi:sten. Voget thor Narwe.